ENSIMMÄINEN PÄIVÄ - TOINEN KAUSI
No niin. On aika aloittaa. On ensimmäinen päivä 90:stä.
"LOKI" / VASTAAVA TUOTTAJA
Maanantai 13. kesäkuuta 2022.
Lontoo, Britannia.
Aikaa ei ole olemassa AVV:ssä eikä Lokin maailmassa,
mutta tässä sitä ollaan.
Se on kyllä olemassa mielessäni.
Heräsin aamulla hyvin innoissani ja kiitollisena.
Tunsin olevani onnekas, kun saan yhä tehdä tätä.
On jännittävää olla taas täällä.
Mukana tässä, AVV:ssä ja mahtavassa tiimissä.
AVV:N SAAPUMISVYÖHYKE
AIKAVARIANSSIVIRASTO
Kun tutkimme ja paljastimme innoissamme -
multiversumin 1. kaudella...
Jotain kamalaa on tapahtumassa.
Kun kerrotaan aikamatkasta ja multiversumista,
juonesta voi tulla hyvin raskas.
Se onnistuu vain -
tekemällä juonesta mahdollisimman yksinkertaisen -
ja turvautumalla hahmoihin.
Minä tässä, Mobius.
En tunne sinua.
Meidän on keskusteltava alusta asti siitä,
miten tämä sopii yhteen Marvel Cinematic Universen -
muiden tarinoiden kanssa -
ja miten tämä vaikuttaa muihin hahmoihin.
Mutta käytyämme ne keskustelut -
yritimme vain todeta:
"Kerrotaan tarinamme."
Olit pahis. Nyt et ole.
Luulin meitä hyviksi. En ole enää varma.
Olet ainakin saanut meidät esittämään sopivia kysymyksiä.
Yritimme ilmaista tehokkaammin,
keistä Loki ja me välitämme.
Yritimme tehdä uhasta tietynlaisen.
"Mikä aikajana on? Mitä siinä tapahtuu?
Mitä se merkitsee?"
Meidän tehtävämme oli auttaa hahmoja olemaan haavoittuvia,
joka toi esiin heidän inhimillisyytensä.
Tiedän, miten vaikeaa on kääntää selkänsä kaikelle, mihin on uskonut.
Mutta AVV:n on muututtava, ja muutoksen on alettava nyt.
Se on melkein kuin lumisadepallo.
AVV oli eräänlainen lumisadepallo,
jonka lasi on rikkoutunut,
ja kaikki on mennyt sekaisin.
AVV:n tilanne on aika sama -
kuin Lokilla oli 1. kaudella.
Etsitään omaa tarkoitusta ja analysoidaan instituutiota.
Tuo rakensi tämän paikan! Tuo varasti elämänne!
Puhuimme siitä, että hänellä oli vaikeaa -
perheensä kanssa Marvel Cinematic Universessä,
mutta hän löysi uuden perheen AVV:ssä.
Aikaovi lähetti sinut menneisyyteen,
-ja sekö aloitti tämän? -No, se...
Mihin suuntaan menemme?
Halusimme tarkastella lisää -
näyttelijöiden välistä kemiaa 2. kaudella.
He tulivat toimeen hyvin.
Heillä synkkasi heti, kun heidät tuotiin yhteen,
ja heillä oli tosi hauskaa.
Halusimme viedä sen pidemmälle.
-Me teimme sen! -Teimme sen!
Me voitimme!
Se on todella erityinen ryhmä.
Ykköskauden aikana oli paljon haasteita.
Maailmanlaajuinen pandemia oikeastaan lähensi meitä.
Se näkyy varmaankin kuvassa.
Oikein hienoa.
Oli mahtavaa jatkaa tätä.
Emme olleet nähneet pitkään aikaan.
On hankalaa miettiä, kuka B-15 oli ykköskaudella -
ja millainen hänestä kehittyy nyt.
Jouduin katsomaan ykköskauden uudelleen.
Ajattelin: "Muistan tapahtumat, mutta kuka hän olikaan?
Miltä hän kuulostaa? Miten hän liikkuu?"
Pukiessani rooliasuni totesin: "Muistan tämän."
Hei, O.B., tässä Casey. Arvelin, että hän voisi auttaa.
En saanut näytellä ykköskaudella monien näyttelijöiden kanssa.
Tällä kaudella saan -
näytellä kaikkien muidenkin kanssa.
Henkilökemia on mahtavaa.
Esiteltäessä uusia hahmoja -
AVV:n maailmaa nähdään enemmän.
Oletko Ouroboros?
-Olen. -Sinä laadit AVV:n opaskirjan.
-Oletko lukenut sen? -Lukenut? Osaan sen melkein ulkoa.
-Signeeraatko minun kopioni? -Ilomielin.
AVV
Se on todella jännittävää, sillä olen ollut -
Marvel Universen fani hyvin kauan.
Tervetuloa K & K:hon.
Haaveilin aina pääsystä MCU:n perheeseen.
En uskonut haaveeni toteutuvan,
sillä jatkoin näyttelemistä vasta äskettäin.
Eräänä päivänä agenttini kertoi:
"Kevin Feige soittaa sinulle."
Hän kertoi puhelun tulevan klo 17 - 19 välisenä aikana.
Hermoilin kovasti.
Samalla olin myös erittäin innoissani.
Minulla oli silloin tapaaminen.
Kerroin tapaamalleni henkilölle:
"Anteeksi kovasti,
mutta minun on lähdettävä klo 16.50."
En kertonut syytä.
Laitoin kellooni hälytyksen klo 16.50.
Kun kello soi, lähdin tapaamisesta -
odottamaan tärkeää puhelua Kevin Feigeltä.
Ajaessani kotiin puhelimeni soi yhtäkkiä.
Kun vastasin, linjan toisesta päästä -
kuului ääni:
"Hei. Olen Kevin Feige. Hei, Ke."
Hän kertoi -
nauttineensa elokuvasta Everything Everywhere All At Once.
Ajoin autolla.
Hän kehui suoritustani ja sitä elokuvaa.
Aloin liikuttua.
Ajaessani en enää nähnyt.
Jouduin pysähtymään tien varteen.
Puhuimme, ja sitten -
hän kysyi: "Haluaisitko liittyä MCU:n perheeseen?"
Olin haltioissani.
Olin hyvin onnellinen.
Hänen puhelunsa merkitsi minulle hyvin paljon.
Mahtavaa kuulua tiimiin.
Ja parin kuukauden päästä -
lensin Lontooseen.
Siinä kaikki, mitä teidän tarvitsee tietää.
Oli todella hauskaa esitellä O.B:n hahmo -
Korjaus- ja kehittelyosaston maailmassa.
Se oli uusi kiinnostava vaihe AVV:ssä.
Kirjoitin tähän kaiken, mitä teidän tulee tietää tästä.
Halusimme myös kertoa lisää Minuuttimiehistämme.
Tapaamme Kate Dickien hahmon kenraali Doxin -
tai Rafael Casalin esittämän Hunter X-5:n, josta tulee Brad Wolfe.
Hyvä. Tervetuloa takaisin. Mitä jos poistaisitte tämän aikakaulurin -
ja kohtelisitte minua korkeampiarvoisena.
En ole töissä täällä.
Hyvä, että tiedät sen. Sinun pitäisi lakata puhumasta.
X-5 eli Brad Wolfe on vastustaja toisella kaudella.
Se on outoa sarjassa, sillä se kertoo vastustajasta.
Olemme sarjassa,
joka paljastaa vastustajan kaksinaisuuden ja inhimillisyyden.
Puhuimme usein siitä,
että X-5 ja Brad Wolfe -
olivat kuin Lokin peilikuva toisella kaudella.
Toinen henkilö, joka on kokenut vääryyttä -
ja joka koettaa saada oikeutta.
Yritämme myös miettiä, mitä hyvyys heissä merkitsee.
Lisätiedot itsestäsi tekisivät hyvää. Anna minun auttaa.
Se olet sinä. Sinä olet ongelma.
Joka kerta, kun olemme löytäneet sinut.
Tehtävänäni oli paljolti ärsyttää Lokia.
Tom ja minä saimme pitää sen kanssa hauskaa.
Brad Wolfen X-5 -
on ollut AVV:ssä niin kauan,
että hän on lukenut Lokin kansion monesti.
Hän tuntee Lokin todella hyvin.
Sanoin aiemmin jotain loukkaavaa,
ja mainitsin äitisi. Pyydän sitä anteeksi.
Mitä tällä tehdään?
Tom määrittää kaiken sävyn.
Puhuimme paljon -
rajojen sopimisesta sarjassa.
Tomia katsoessaan tietää, miten räväkkä tai maltillinen on oltava.
-Nyt tiedämme numerot. -Niin.
Niin.
Tämän maailman veteraanina hän tietää,
mitä kohtauksessa tarvitaan.
Siksi on mahtavaa katsoa,
kun hän määrittää kohtauksen rajat.
"Esitetään tämä näin tai tämä näyttävästi."
Sinun kannattaa jahdata pyörää, ja minä jahtaan...
Niin juuri.
Monet meistä eivät ole näytelleet näin suuressa tuotannossa.
Tuumimme: "Tässä maailmassa käytetään siis teleportaatiota,
räjäytetään seiniä ja lennetään tilan ja ajan läpi."
Tarvitsen apua sopeutumisessa. Auta onnistumaan siinä.
Tom on paljon enemmän kuin päänäyttelijä.
Hän on käsikirjoittajien huoneessa ja visuaalisten tehosteiden kokouksissa -
kanssamme.
Hän on ollut luomassa kaikkea Lokiin liittyvää.
Ihmisjoukolla on kollektiivinen aura,
joka kuuluu siihen ajankohtaan.
Onko siinä järkeä?
Siinä hyödynnetään...
Tom on suurenmoinen.
Hän haluaa aina antaa ylimääräisen oton.
ENSIMMÄINEN APULAISOHJAAJA
20 prosenttia ylimääräistä.
Hän tahtoo antaa ja tehdä suorituksen.
Hän pyrkii saavuttamaan jotain.
LEIKKAAJA
Tehtäväni leikkaajana on kuunnella hänen suoritustaan.
Tomin suorituksessa on vivahteita.
Hän voi muutella tahtiaan -
ja intensiivisyyttään.
Yleensä ottaen hän on erittäin keskittynyt.
Ei ole kyse siitä missä tai koska.
Vaan siitä, kuka. Kenestä välitän.
Voin kirjoittaa tarinan uusiksi.
Kohtaus päättyy.
On todella kiinnostavaa,
että aloitimme joka aamu päivän niin,
että kun Tom tuli studioon,
hänet kuuli ennen kuin hänet näki,
sillä hän tuli kuvauspaikalle aina -
pienen kannettavan kaiuttimen kanssa.
Kuuli, kun hän saapui studioon -
ja kuvauspaikalle.
Hänen saapumisensa herätti kaikki -
ja piristi kaikkia.
Aloitimme jokaisen päivän niin.
On mahtavaa, kun hän -
johtaa tapahtumia Lokina.
Kaikki muut kuuluvat hauskaan ryhmään.
Se loistava ryhmä pelastaa -
ihmiskunnan.
Teemme niin täällä AVV:ssä.
Meillä on isompi ongelma.
-Hän joka pysyy. -Ymmärrän, sen aika tulee vielä.
Siihen tehtävään tarvitsen Lokin, joka pysyy.
Meidän on hoidettava nuo katoamisesi.
Halusimme käsitellä tällä kaudella -
ideaa aikasilmukoista.
Puhuimme Kurt Vonnegutin romaanista Teurastamo 5,
jossa joku lipsuu hallitsemattomasti ajassa -
ja yrittää tajuta elämäänsä ja tarinaansa,
sillä hän kokee kaiken epäjärjestyksessä.
Siinä oli jotain vaikuttavaa Lokiin liittyen.
Hän yrittää päästä takaisin AVV:hen -
kertoakseen, että pian tapahtuu jotain kamalaa.
Mutta Loki ei voi edes pysyä yhdessä paikassa.
Ajan luonteelle oli tapahtunut jotain.
Kun Sylvie tappaa Hänet joka pysyy,
aikajanat alkavat haarautua -
ja Lokin aikaulottuvuuteen kiinnittävä seikka -
muuttuu epävakaaksi.
Se on totta, Mobius. Olen menneessä AVV:ssä.
Yhtäkkiä tunnen kaiken ohentuvan. Sitten minut revitään hajalle -
ja vedetään ajan läpi sieltä tänne.
-Miten se on mahdollista? -En tiedä.
Enkä tiedä, milloin niin tapahtuu taas.
Hänen fyysisellä läsnäolollaan ei ole turvakiinnikettä -
ajallisessa todellisuudessa.
Ajattelen nyt -
olevani tässä.
Olen täällä tilassa, mutta olen nyt tässä.
Lokilla on ongelma.
Hän on kiinni tilassa mutta ei ajassa.
Hän liukuu...
Hemmetti!
...menneisyyden, nykyisyyden ja tulevaisuuden välillä.
Hän on yhdessä paikassa. Yhtäkkiä hän on samassa paikassa -
mutta eri ajassa.
Se tekee hänen tilanteensa epävakaaksi,
samoin hänen kanssaan olevien tilanteen,
sillä hän näyttää katoavan.
-Nytkin katosit. -Tiedän sen.
En kestä katsoa sitä, koska se on kauheaa.
Mitä? Sanoit, etten näyttänyt kovin pahalta.
Minä valehtelin.
Olemme puhuneet tästä, että se kehittyi -
käsikirjoitusvaiheessa ja myös hahmon ja visuaalisella tasolla.
Tajusimme, että voisi olla kiinnostavaa -
tehdä siitä tuskallinen kokemus.
Tom on todella ilmaissut sen.
Siis kuin tuulimylly ja sitten alas.
Hän on antanut uskomattomia suorituksia.
Me visuaalinen tehosteväki yhdistelemme hänen eri elementtejään,
kun hän siirtyy vilahdellen eri aikakausien läpi.
Lokin keho hajoaa molekyylitasolla.
Hajoaa... Jokainen hänen kehonsa atomi ja solu -
revitään erilleen ja hajalleen.
Sitten ne kootaan taas hyvin nopeasti -
ja revitään hajalle toisessa ajassa.
Erään repliikin mukaan -
hän kuin syntyy ja kuolee yhtä aikaa.
Miten sen voi ilmaista visuaalisesti,
jotta toteutus tuntuu -
raa'alta melkein kuin kauhuelokuvassa,
mutta ei nähdä verta ja suolenpätkiä,
vaan jotain hieman tyylikkäämpää?
Nyt joudun häpeäkseni sanomaan,
että rajallisiin fyysisiin kykyihini ei kuulu -
aikalipsuminen.
Oli siis keksittävä keino.
Tiesin saavani jossain vaiheessa -
loistavaa apua visuaalisten tehosteiden osastolta.
Halusin antaa heille tarpeeksi materiaalia,
joten yritimme kuvata eri muunnelmia,
kun kiepun jonnekin tai pois jostakin -
tai kun minut revitään pois -
tai vedetään todellisuuteen.
Voitko tehdä yhden niin, että syöksyt kohti kameraa?
Tulet takaisin kohti kameraa,
käännyt ympäri ja tulet kohti kameraa.
Hän antaa kaikenlaisia asioita ja heittäytyy -
suorituksiin aivan loistavasti.
Ei olisi voinut pyytää parempaa näyttelijää -
ja kumppania tässä projektissa.
Ehkä teen sen myös näin päin?
Ja sitten kierähdän.
Leikkausvaiheessa yhdistimme ne kaikki elementit.
Valitsimme hulluimmat kädenheilautukset -
ja loimme mukaan tehosteen leikkausvaiheessa.
Sitten toistimme sen äänien kanssa.
Lisäsimme venymisen ja luiden murtumisen ääniä.
Kaikenlaisia ääniä, jotka tehostaisivat -
aikalipsumisen visuaalista puolta.
Sitten loimme muunnelmista -
eräänlaisen yhdistelmän,
jota venytimme jokaisen version välissä.
Teimme sen tietokoneessa kolmiulotteisena.
Teimme simulaation. Yhdistimme suoritukset -
simulaatio- ja mallinnusohjelmien avulla -
liittääksemme suoritukset toisiinsa,
jotta näyttää, että häntä revitään ajan läpi -
ja hän syntyy ja kuolee yhtä aikaa.
Nostan jo nyt hattua -
visuaalisten tehosteiden tiimille heidän avustaan.
Se on ollut todella fyysinen urakka.
Paljon fyysisempi kuin luulin.
Lontoon modernin tanssin koulu.
Saimme sen avulla leikkiä hauskaa leikkiä,
jossa Loki lipsui eri hetkien läpi -
Pyhän aikajanan eri haaroissa.
Hän kulkeutuu aina tuttujen ihmisten -
tai paikkojen luo.
Aletaan tajuta, että ehkä jollain tapaa -
Loki liittää kaikki asiat yhteen.
Jokaisella ystävälläsi on aika-aura. Eikö niin?
Kyllä.
Se tarkoittaa, että ihmisjoukolla -
on kollektiivinen aura, joka kuuluu siihen ajankohtaan.
Halusimme perehtyä syvemmin -
jokaiseen AVV:n jäseneen.
Siihen, mikä saa heidät toimimaan.
He ovat olemassa ratkaisevalla hetkellä.
Käskekää AVV:tä lopettamaan hävitys välittömästi.
Jokainen AVV:ssä eli yhdellä elämänpolulla.
Yhtäkkiä heille kerrotaan, että se polku määrättiin heille,
että heillä oli muita elämiä, että he ovat variantteja.
En ole metsästäjä. Et ole analyytikko.
Mikään tästä ei ole totta.
On todella vaikeaa valvoa koko tarinaa.
On aikalipsumista.
On mennyt ja nykyinen Loki,
mennyt ja nykyinen B-15 -
ja B-15:n variantti aikajanalla.
Taannoin totesimme:
"Lokin nähtiin nyt aikalipsuvan ensi kerran."
Sanoin: "Ei. Se on nähty ennenkin."
Muut sanoivat: "Ei.
Kuvasimme kohtaukset eri järjestyksessä.
Se et ollut sinä. Se oli aikajanan B-15,
ei B-15 AVV:ssä."
Olin ihan...
Keskusteltiin paljon siitä, miten jokainen reagoi -
saadessaan tietää elämistään aikajanalla.
B-15:n kokemus oli erilainen,
koska Sylvie näytti, millainen hänen elämänsä oli aikajanalla.
Näytin onnelliselta.
Entä nyt?
Kun hän tulee paikalle,
hän tietää, mitä tuntee siitä.
Hän haluaa palata siihen,
mutta joutuu taistelemaan, jotta muutkin kokisivat sen.
Aikajanalla on ihmisten elämiä, Mobius.
Heillä pitäisi olla tilaisuus elää ne.
Käsikirjoituksessa on upeaa se, että jokaisella on matka.
Minä -
olen ensin täydessä haarniskassa -
nujertamassa jumalaa varusteineni.
Lopussa minulla on vino kravatti eikä haarniskaa.
Hänestä tulee yhä lempeämpi.
Hän siirtyy kohti sitä, kuka hän oli aikajanalla,
eikä sitä, millaiseksi AVV muutti hänet.
Tästä ei ole paluuta.
Kuka muka aikoo palata?
Tämänpäiväisessä kohtauksessa -
Loki palaa aikajanalle etsimään Mobiusta,
joka elää alkuperäistä elämäänsä tehden töitä...
Tässä. Sen nimi on "Piranha".
Piranha Powersports.
RAHOITUS SAATAVANA
He tarjoavat tällaisia kapineita.
Oma vesiajoneuvo on ajattelevan ihmisen krossipyörä.
Oletko valmis omaan Poseidon-hetkeesi?
Hyppää tämän pahiksen selkään.
Miten luon Donin persoonan,
joka eroaa Mobiuksesta? No, Don on myyjä.
Sellainen persoona yrittää tehdä kaupat.
Hei. Tiedätkö havaijilaisen sanan mana?
Se tarkoittaa henkistä elämänvoimaa, joka vaikuttaa maailmankaikkeudessa.
Oletko valmis hyppäämään tämän selkään ja nauttimaan manasta?
Mobius on enemmänkin kuin kyyninen etsivä.
Kun on tehnyt tätä näin kauan, on varottava,
sillä saattaa alkaa lepsuilla, jos ei ole varovainen.
Kaikesta tulee helposti arvattavaa ja tylsää.
Mutta sinä piristät tätä puuhaa.
Se tilanne ja maailma ovat hauskoja.
Hahmoilla on luonnetta.
Mobius voi olla omalaatuinen,
koska Lokikin on.
He eivät pidä itseään sellaisina.
He ovat tavallisia miehiä älyttömässä maailmassa.
Tuuli tuivertaa tukkaa, sumu iskee päin kasvoja.
Eikä edessä mitään muuta kuin avovesi.
Juku. Tunnen olevani tänään vauhdissa.
Aikajanalla O.B. on tieteiskirjailija.
Hänen nimensä on A.D. Doug.
Tohtori, erittäin älykäs tyyppi.
Hän on intohimoinen kirjailija.
Hän kirjoittaa mahtavia tieteisromaaneja,
joita kukaan ei halua lukea.
Katso! Sinua onnisti. Tätä kannattaisi kokeilla.
Olemme hänen autotallissaan, työpajassaan.
Tämä on siisteimpiä näkemiäni lavasteita.
Tässä sarjassa on yllättävää se,
että monet kuvauspaikat ovat oikeita.
Olen tottunut siihen,
sillä elokuvia tehtiin niin 80-luvulla.
Se on todella upea näky.
Onko tämä huone turvallinen?
Kyllä. Koko alue on täysin hylätty.
Ei ketään kilometrien säteellä.
Kun tietää joutuneensa vedetyksi aikajanalta -
töihin AVV:hen,
saa syyn miettiä paljon,
millainen henkilö oli ennen tätä.
ALCATRAZIN SAARI
Casey. Hienoa, että olet täällä.
Miten pääsit tänne?
Siis minne?
Alcatraziin.
Kun sai nähdä Caseyn varianttina -
Alcatrazin kohtauksissa,
se oli mahtavaa.
Caseyn paljastuminen vangiksi -
oli tosi siisti yllätys.
Katsoessani käsikirjoitusta tuumin:
"Ette kai halua minun tekevän tätä? Tämähän on mahtavaa."
Teidän on itse löydettävä pois täältä.
Valitan, kamu.
MUISTOESITE
Brad Wolfe tavataan ensimmäisessä jaksossa.
Hän katselee Mobiuksen vesiskootteriesitettä.
Hän tajuaa siinä:
"Hetkinen. On olemassa suurempi maailma,
jota en ole kokenut."
Hän siirtyi ajassa taaksepäin. Hän huijasi järjestelmää.
Hän ei voi tehdä Star Warsia,
jotain valtavaa, mikä muuttaa historiaa.
Mutta hän voi tuumia: "Entä jos alan tehdä elokuvia sarjakuvista?
Entä jos teen niitä, ennen kuin ne menestyvät?"
Onko X-5 nyt näyttelijä?
Tai peitetehtävässä.
Näyttää varsin aidolta.
Tämä tapahtuu Zaniacin ensi-illassa 70-luvulla.
Suuri joukko tahtoo nähdä elokuvatähti Brad Wolfen -
pääroolissaan Zaniacina.
Loki ja Mobius ovat tulleet -
selvittämään, miksi X-5:n jäljitin johtaa heidät tänne.
He hämmästyvät nähdessään hänen olevan aivan eri henkilö.
Heidän on selvitettävä asia.
Mitä tuumit rakettimaisesta nousustasi maineeseen?
En tiedä tuosta, mutta näytän hyvältä.
Katsokaa tätä.
Hemmetin hyvä.
Bradin elokuvasta ei varmaankaan tule klassikkoa.
Älä nyt, Mobius. Pilaat elämäni täällä.
Sinun elämäsi täällä?
Kun saa rynniä ovista, juosta kujilla,
hypätä alas portaissa, mennä maan alle -
ja olla hullussa labyrintissa, jossa jumala ajaa takaa,
se on seikkailu jo itsessään.
Teet siis omat stunttisi?
Tosi vitsikästä.
Puhuin tuottaja Kevin Wrightin kanssa -
kuvattuamme kohtauksen, jossa Sylvie tappaa Hänet joka pysyy.
Se oli viimeinen kuvaamamme kohtaus -
Atlantassa ensimmäisellä kaudella.
Hän kysyi: "Minne uskot Sylvien menevän?"
Sanoin: "Minne uskon hänen menevän?
Hänellä on varmaan kova nälkä."
Opin sen takia varomaan, mitä sanon tuottajille.
Yhtäkkiä ylläni oli McDonald'sin työpuku.
Tilasin kaikkea ruokalistalta.
Miten tämä toimii?
Mitä saisi olla?
Ei oravaa, opossumia eikä rottaa.
Jotain valmiiksi kuollutta, ilman kasvoja.
Kiitos.
Se vain ilmaisee vertauskuvallisesti, että Sylvie haluaa -
kokea, millaista on olla maailmassa,
kun ei tarvitse pakoilla koko ajan -
eikä piileskellä tuhoutuneissa paikoissa,
joissa hän on jatkuvasti vaarassa.
Hän voi kokea, millaista on elää tavallisesti.
Hän on aikajanan haarassa -
ja ilmaisee ensi kertaa -
vapaata tahtoa.
Sylvie ei ole kokenut sitä. Hänen ei pitänyt olla olemassa.
Hän ei kuulu Pyhään aikajanaan,
joten hän on pakoillut AVV:tä lapsesta asti.
Tämä on hänen ensimmäinen tilaisuutensa -
kokeilla vapautta ja tehdä valintoja.
Vaikka kuinka haluaisin nähdä AVV:n palavan poroksi,
minulla ei ole aikomusta palata sinne.
Elämäni on nyt täällä.
Sylvie tajuaa, miten paljon on menettänyt.
Hän alkaa tutustua joihinkin ihmisiin -
ja tajuaa, miten tärkeää se on hänelle.
Ystäväsi ovat siellä, minne kuuluvatkin.
Mutta ilman heitä...
Minne minä kuulun?
Me kirjoitamme nyt omat tarinamme.
Ensimmäisen kauden tiimi oli mahtava.
Tahdoimme pitää siitä tiimistä mahdollisimman monta,
joten päälavastaja Kasra Farahani -
jatkaa samassa tehtävässä.
Hän ohjasi yhden jakson.
Samoin visuaalisten tehosteiden vastaava Dan DeLeeuw.
Teimme useita elokuvia yhdessä hänen vastatessaan tehosteista.
Hän on saanut työstään monia Oscar-ehdokkuuksia.
On ollut hauskaa nähdä ihmisten menestyvän uusissa tehtävissä.
Aaronin ja Justinin kanssa oli mahtavaa tehtäessä Moon Knightia.
Heistä on tullut luotto-ohjaajia tässä sarjassa.
He ohjasivat neljä kuudesta jaksosta.
Kaikki neljä ohjaajaamme, Aaron, Justin, Dan ja Kasra,
ovat ymmärtäneet hyvin,
mitä loimme ensimmäisellä kaudella.
He tietävät, että sarja on jo omanlaisensa.
He eivät ole siis yrittäneet muuttaa kaikkea.
He ovat silti antaneet hienovaraisen leimansa omille jaksoilleen.
Suurempi osa työstämme -
on luoda hahmojen kehitys niin,
että he ovat omassa tarinassaan vähemmän pahoja -
ja enemmän kuin sankareita.
Kaikki alkoi täällä.
Lokin tieteistarinamainen puoli -
sopii hienosti omaan työhömme.
Sarja saa olla outo samaan tapaan kuin Moon Knight.
Kevin Feige sanoi melkein heti -
pyytäessään meitä mukaan toiselle kaudelle:
"Emme halua teidän tekevän sitä, jos se ei ole erilainen."
Innostuimme projektista,
koska se saa olla niin outo kuin haluamme.
Ei siis... Noin.
Koska hän hyppää yhä, olet enemmänkin tässä, sitten alhaalla.
He ovat tehneet kauhutarinoita,
ja sen näkee heidän kuvatessaan.
He zoomaavat mielellään hitaasti kasvoihin,
luovat symmetriaa ja tunnelmaa.
Näyttelijän on hauska tehdä sellaista -
etenkin tietäessään, että se näyttää hyvältä kuvassa.
Kun valmistelemme kuvauslistaa, kuvakäsikirjoituksia -
tai muita asioita esituotantovaiheessa,
käytämme lavasteiden pohjapiirustuksia, valokuvia -
ja joskus pienoismalleja.
Siksi paikalla ei tule yllätyksiä.
Kun kehittelimme otoksia ja loimme kuvauslistaa ja suunnitelmia,
kirjoitimme tiiviin, noin 12-sivuisen kuvauksen -
yleisestä visuaalisesta tyylistä.
Sitten kokosimme tunnin videon asioista,
jotka toimivat tai eivät toimi,
mitä pitää tehdä ja mitä ei,
sillä visuaalinen tyyli eroaa ykköskaudesta.
Sitten pääkuvaajamme Isaac Bauman -
teki sen pohjalta 700-sivuisen kirjan,
jossa ei ollut vain viittauksia,
vaan sarjan visuaalinen kieli pienimpiin valoihin asti.
Kun suunnittelee projektin ilmettä,
toteutuksesta tulee tyylikäs, tyylitelty -
ja arvokas, kun luo vaihtelua mahdollisimman vähän.
Kun luo tyyliin mahdollisimman vähän vaihtelua,
projekti näyttää yhtenäiseltä.
Oli kuitenkin luotava jotain erilaista -
jokaiseen aikajaksoon, jossa käydään,
sillä se oli perusteltua.
Meidän oli huomioitava syy niihin.
Ennen ensimmäisen jakson kuvaamista -
kartoitimme joka ikisen aikajakson ja lavasteet.
Kaikesta tehtiin omanlaista -
ja erityistä aikajakson olosuhteiden takia.
Valmistellessamme kaiken niin varhain etukäteen -
varmistimme, että jokainen asia oli kuin osa kokonaisuutta.
Minua pyydettiin auttamaan Lokin ensimmäisellä kaudella -
tehosteiden jälkituotannossa.
Ihastuin sarjaan. Kun tuli tilaisuus -
ja kysyttiin, haluaisinko ohjata jakson toisella kaudella,
suostuin innokkaana.
Ironista kyllä, toisessa jaksossa on vähiten visuaalisia tehosteita -
koko kauden aikana.
Kuvausryhmän jäsenet tulivat sanomaan monesti:
"On outoa, että ohjaat jakson,
jossa on vähiten visuaalisia tehosteita."
Tuumin: "Se käväisi mielessäni."
Toinen jakso kertoo salaliitosta,
ja se on kuin trilleri.
Heidän on löydettävä Sylvie -
ja selvitettävä, mitä Ajan lopussa tapahtui.
Lukiessani käsikirjoituksen -
se tuntui kuin elokuvalta Kovaotteiset miehet,
kuin 70-luvun elokuvalta, jossa pysytään hahmojen näkökulmassa -
ratkaistaessa arvoitusta.
Dan sanoi: "Näin, mitä teit ensimmäisessä jaksossa.
Muistan, mitä teit toisen jakson läpiluvussa.
Älä unohda sitä. Tee se kolmannella otolla.
Ensin kaksi ottoa,
sitten kolmas otto, jossa leikittelet."
-Kerro Zaniacista. -Mitä siitä?
-Haluan tietää. -Älä jaksa.
-Ole kiltti. -Et välitä elokuvastani.
Näin sen julisteen. Varsin pelottava.
Eikä ole.
Ei se ole pelottava. Se on ylevämielinen trilleri.
-Onko? -Se on elokuva.
Ihan kuin tietäisit siitä mitään.
Vaikka se on -
konseptuaalisesti tv-sarja,
jossa on showrunnereita -
ja yhtiö ohjaamassa käsikirjoitusten tekoa,
tullessaan saa heti liittyä kaikkien seuraan.
Käsikirjoituksia kehitellään -
käsikirjoittajien, tuottajien -
ja kauden muiden ohjaajien kanssa.
Teemme yhteistyötä jokaisen jakson parissa.
Kun työstämme käsikirjoitusta, läsnä ovat Tom,
samoin Owen ja Sophia.
Kaikki kertovat näkemyksensä hahmoista,
ja se nostaa käsikirjoituksen tasoa.
Periaatteena on aina, että paras idea voittaa.
Vähän överiä, vai mitä tuumit? Tuo varjoteatteri.
Se sopi kuin nenä päähän.
Olen ollut tekemässä Lokia jo aika kauan.
Vuoden 2019 syksystä asti.
Aloimme silloin valmistella ensimmäistä kautta.
Kun tätä kautta alettiin suunnitella,
minua pyydettiin käsikirjoittajien huoneeseen.
Se oli valtava kunnia ja hyvin hauskaa.
Siinä oli järkeä, sillä sarjan vaikutelma -
syntyy paljolti maailmasta, johon se sijoittuu.
Siitä tilaisuudesta seurasi -
vieläkin siistimpi tilaisuus ohjata kolmas jakso,
joka on hyvin erilainen kuin muu kausi.
Kasra kuvaa valtavan pitkiä ottoja -
ja monimutkaisia kohtauksia,
joissa hän luo vaikutelman kuin yhdestä pitkästä otosta.
On tosi siistiä tehdä niin, sillä se on haastavaa.
Tilanteeseen eläytyy hyvin, kun otosta ei katkaista koko ajan.
Kukin tyylillään. En minä töllistele.
Sinä olet toiminnan mies, ihan hyvä.
Minä lähestyn hitaammin ja älyllisemmin,
koska näen kaiken.
Tämä jakso sijoittuu maailmannäyttelyyn.
Päätös siitä tehtiin ennen tuloani,
mutta olosuhteet ovat erityiset ja mullistavat.
Se on hyvin epätodennäköinen paikka -
löytää seuraava Kangin variantti.
Jos he ovat täällä, löydämme heidät.
Jos he ovat täällä.
On yksi keino selvittää se.
Tämä on Midway Plaisance.
Jotkut pitävät sitä kuin huvipuistona -
tai maailmannäyttelyn lahjakauppana.
Midway oli enemmänkin kuin vapaa-ajanviettopaikka,
jossa oli näyttelyitä eri puolilta maailmaa niin,
että työväenluokkaiset pääsivät näkemään ne helpommin.
Eikö maailmanpyörä olekin mahtava?
Poikki.
Kuten näkyy, lavasteiden reunoilla on sinitaustat.
Lavasteita jatketaan,
mutta pystyimme tekemään aika suuren osan niistä.
Tuolla ovat egyptiläinen Kairon näyttely,
kiinalainen kylä -
ja norjalainen pitkätalo,
jossa on tärkeitä skandinaavisten jumalien patsaita.
Loki ei ole heidän joukossaan.
Joskus unohdan, että olet yksi heistä.
Olet yksi heistä. Vetää sanattomaksi.
Aloittaessamme toista kautta -
halusimme käyttää Häntä joka pysyy -
ja hänen varianttiaan jollain tapaa.
Mutta halusimme harhauttaa odotuksia sen suhteen.
Emme halunneet kertoa sitä niin suoraan kuin ehkä odotettiin.
Kun Jonathan nähdään lavalla,
nähdään Hän joka pysyy,
mutta täysin eri versio hänestä.
Älkää järkyttykö,
kun kerron,
että aika on energian -
tulevaisuus.
Hän on loistava tiedemies,
mutta hän syntyi väärään aikaan.
Ehkä hänestä tulee joskus Hän joka pysyy.
Hänestä tulee se vaarallinen ja voimallinen henkilö.
Nyt hän on kuitenkin mukava hahmo.
Täällä menee loistavasti.
Olemme mahtavassa Chicagossa.
Olen Victor Timely.
Aika on kaikkea.
Mitä tulee loimeen,
se on prototyyppi -
Ajan loimesta, joka on lopulta -
keskeinen AVV:ssä.
Ideana on, että Victor Timelyn keksintö -
mukailee tietoja, jotka hän sai AVV:n opaskirjasta,
jossa oli O.B:n kirjoituksia.
Se sai aikaan prosessin, jossa hän loi loimen prototyypin.
Ajan loimeni -
kääntää sähkön läpikulun aiheuttaman ajan rappeutumisen -
ja laskee sen entropiaa ja kokoaa sen -
hienoiksi langoiksi -
sähkövirtaa!
Tämän viktoriaanisen ajan keksinnön ideana -
on kutoa jotain energian langoista,
sillä tämä keskittyy hiomaan -
sähkövirran tehokkuutta.
AVV:ssä oleva loimi soveltaa samaa ideaa -
ajan säikeisiin.
Visuaalinen kieli on samanlainen -
tässä ja AVV:ssä olevassa loimessa,
mutta tässä käytetään materiaaleja -
ja rakennusmenetelmiä, joita oli viktoriaanisena aikana.
Kaikki tiede on kuvitelmaa,
ennen kuin siitä tulee totta!
Hra Timely. Onko teillä hetki aikaa?
Tietenkin.
Puhutaanpa tulevaisuudestanne.
Gugu ymmärsi täysin, millaisen halusimme Renslayerista.
Hänestä olisi voinut tulla helposti pahis ihmisen sijasta.
Juuri sinä menit Lokin puolelle.
Älä vetoa mihinkään tiimipelihommaan.
On helppoa pitää Renslayeria yksiulotteisena,
vain vallanhaluisena hahmona.
Meistä tuntui olevan todella kyse siitä,
että hän on tehnyt jotain väärää ja haluaa aidosti -
saada AVV:n tilanteen vakaaksi, mikä on tärkeää.
Hän on vastustaja, mutta ei minusta mikään pahis.
-Nti Minuutti? -Niin?
-Nyt on sinun hetkesi. -Nappaa hänet!
Nti Minuutti palaa takaisin, joten häntä nähdään aika paljon.
On ihanaa tehdä töitä hänen kanssaan.
Kun saamme hänet ulos asuntovaunusta. Hän on aika temperamenttinen.
Ennen AVV:tä ja häntä sinä loit minut.
Ja me työskentelimme yhdessä Ajan lopussa.
Olen täällä, koska tiedän, mikä mahtava mies sinusta voi tulla.
Kuvauspaikalla nti Minuutin tilalla oli lamppu.
Kuvauspaikan lukija teki loistavaa työtä -
luodessaan kohtauksen näyttelijöiden kanssa.
Minä ja ohjaaja Kasra lähdimme sitten -
leikkaamaan kohtauksesta toimivan version.
Apulaisleikkaajani tekivät parhaansa -
kootakseen version nti Minuutista.
Sitten äänitimme Taran äänen jälkikäteen.
Sitten kohtausta hiottiin uudelleen.
Toivottiin, että animaatio luo yhtenäisen vaikutelman.
Rising Sun Pictures loi nti Minuutin tällä kaudella. Hän on huikea.
Alkuperäistä oranssia nti Minuuttia -
uudistettiin hieman.
Hänellä oli erilainen ranka,
jotta hänellä olisi enemmän ilmeitä ja muuta.
Katsokaa.
Kolmannessa jaksossa nähdään mustavalkoinen nti Minuutti.
Jakson ohjannut Kasra -
halusi hänestä käsintehdyn 2D-version.
Olisimme voineet tehdä niin, mutta se olisi ollut liian kallista.
Siksi kysyimme, olisiko mahdollista -
luoda 2D:n kaltainen animaatiohahmo.
Parempi?
He onnistuivat, ja hän näyttää loistavalta.
Sinulla oli valta ja taito,
ja pidit minut vain esineenäsi.
Tietokoneenasi, leikkikalunasi.
Sen sijaan, mitä olisin voinut olla.
Oma tyttösi.
AJALLINEN SÄTEILY
Tämä on Ajan ytimen valvomo.
TERVETULOA, HÄN JOKA PYSYY!
Näihin lavasteisiin saatiin paljon vaikutteita -
viime vuosisadan puolivälin eurooppalaisista voimaloista -
ja NORAD-tyyppisistä paikoista.
Edettäessä eristyskäytävällä -
mennään usean paksun oven läpi.
Kun päästään valvomon pääoven luo,
oven kynnys on kolmemetrinen.
Kun tullaan tänne -
mentäessä valvomon ilmalukkoon,
mennään ilmalukon ovesta.
Siellä on yli kaksimetrinen -
betonikynnys, josta on päästävä.
Ideana on, että ikkunan ulkopuolella -
on mahtava voima,
joka voi olla yhtä voimakas kuin ydinräjähdys tai tulivuori.
Kun ovet aukeavat, menkää käytävään niin nopeasti kuin voitte.
Ladatkaa suorituskykykerroin, laukaiskaa se ja palatkaa takaisin.
Oli mahtavaa kuvata kaikkien kanssa -
tässä huoneessa monena päivänä.
Kuvasimme samoista tapahtumista eri versioita -
yhä uudelleen, kuin elokuvassa Päiväni murmelina.
Paina vihreää painiketta.
Juuri niin. Laukaise se.
Sillä lailla. Tule takaisin. Vauhtia!
Oli todella hauskaa,
kun me kaikki tulimme hieman hulluiksi.
Tulimme melkein mökkihöperöiksi.
Hyvä.
Olen ollut tässä huoneessa monen monta päivää.
Kuvasimme tästä kohtauksesta -
versiot A, B, C, D, E, F, G, H,
I, J, K, L, M, N, O, P...
Mentyäni kotiin näin unta siitä.
Sitten piti tulla kuvauspaikalle ja tehdä se taas.
Sitten menin kotiin ja näin siitä unta.
Sitten tulin kuvauspaikalle tekemään sen taas.
Muistan Ajan ytimen aina.
Loimea oli kehiteltävä aika paljon.
Oli varmistettava, että se näytti todelliselta.
Taiteellinen osasto oli uskomaton.
He aloittivat konseptikuvien teon.
Esituotantovaiheessa annoimme sen -
Trixter-nimiselle yhtiölle, joka toimii Saksassa.
He yrittivät tehdä siitä toimivan.
Alun perin sen piti olla kuun kokoinen.
Mutta jotta se olisi näyttänyt sopivan suurelta kuvassa,
sen olisi pitänyt olla niin kaukana,
että ratkaisu ei olisi ollut toimiva,
kun se yritettäisiin korjata.
Benson ja Moorhead halusivat siihen paljon väriä.
He halusivat nähdä koko spektrin.
Ajan ytimen valaistuksen järjestäminen -
oli aivan valtava urakka, suurin koko kaudella.
Kun hahmot liikkuvat tilan läpi,
heidän yllään liukuu sateenkaarikuvioita.
Sinulla on viitisen minuuttia.
Oli uskomattoman vaikeaa keksiä siihen ratkaisu.
Ensimmäinen ongelma on, että mikään LED-valo ei voi -
luoda sateenkaarta, jossa värit määrittyvät tarkasti.
Valaistusosaston valaistusmestarini Mark Taylor -
teki töitä tehostevalvoja Chris Townsendin kanssa -
kehittääkseen tehostevälineillä graafisen sateenkaaren,
jonka tulostimme pikkuruisille levyille.
Levy näyttää mikroskoopin näytelasilta.
Levyt ujutettiin valaisimiin,
jotka on suunniteltu lähinnä teatteria varten.
Ne ovat kuin liikkuvia LED-kohdevaloja.
Valo kohdistettiin levyn läpi,
ja siitä heijastui kohtaukseen sateenkaari.
Kävi kuitenkin ilmi, että tietokoneen versio -
ja levylle tulostettu versio -
näyttivät täysin erilaisilta,
kun valo loisti levyn läpi.
Sitä piti miettiä uudelleen. Totesimme:
"Tämä toteutus näyttää siis tältä,
kun se heijastetaan johonkin."
Se ei näytä samalta kuin suunnitelmassa.
Malleista oli tehtävä oudon näköisiä,
jotta toteutus näyttäisi tavalliselta lavasteissa kuvattuna.
Sen kehittely jatkui koko kymmenviikkoisen valmisteluvaiheen -
ja ensimmäiset kymmenen viikkoa kuvauksissa,
ennen kuin siirryttiin Ajan ytimen valvomon lavasteisiin -
kokeilemaan sen kuvaamista.
Luota minuun. Jos pysähdyt, kuolet.
Hyvä on.
Nyt mentiin.
Puvun suhteen päätavoitteena oli -
tehdä siitä mahdollisimman kömpelö.
PUKUSUUNNITTELIJA
Sitä ei ole helppoa saavuttaa tässä mittakaavassa.
Oikein hyvä.
Jotta materiaalit olisivat sopivia,
kokeilin monia erilaisia kankaiden käsittelyjä -
luodakseni retrovaikutelman,
mutta puvun piti olla myös suojeleva.
Uskoin löytäväni ratkaisun lateksista,
jota suihkutettiin kankaan päälle.
Kolmen viikon päästä huomasimme sen muuttuvan pinkiksi,
koska lateksi reagoi UV-säteilyyn.
Oli yritettävä löytää UV-säteilyltä suojaava...
No, se idea oli hylättävä.
Jouduimme tekemään toisen. Koko prosessi oli jo suunniteltu.
Ajan ytimessä käytettävän puvun pinta karsiutuu ajan energian takia.
Puvussa oli...
Puvun pinnan alla oleva kerros oli topattu ja heijastava.
Oli keksittävä, miten voitaisiin -
topata kangasta satoja metrejä koneiden avulla.
Jouduimme rakentamaan erityiset telineet.
Prosessiin tarvittiin siis loputtomasti teknisiä saavutuksia.
Oli myös keksittävä, miten joku kantaisi niin painavaa ja isoa pukua -
näyttämättä kävelevältä puvulta.
Voisi luulla, että on helppoa tehdä näyttelijälle kömpelö asu,
mutta tajuaa, että se ei ole helppoa.
Jotkin käynnit loimen laukaisijan luona -
haluttiin tehdä mustan huumorin keinoin.
Joidenkin muiden käyntien aikana -
hyödynsimme jännitystä mahdollisimman paljon.
Tiesimme, että mitä hankalampi matka olisi,
sitä tuskallisempi se olisi.
Ajattelimme tilannetta elokuvassa Gravity,
kun joku yrittää tavoittaa jotain, mutta inertian takia -
hän ei voi yrittää sitä kovemmin.
Tilanne oli sellainen.
Ole rohkea. Olet tosi rohkea.
Monissa kohtauksissa hahmot kävelevät sillalla -
kohti Ajan loimea korjatakseen sen -
tai ratkaistakseen ongelman, mutta sen takia -
loimen luo kävelevät hahmot -
altistuvat ajan energialle.
Jos he eivät ole varovaisia -
ja jos ajan energia on liian voimakasta,
heidän pukunsa alkaa hajota ja muuttua kuin spagetiksi.
Melkein kaikissa nähtävissä otoksissa -
pukua on muuteltu visuaalisilla tehosteilla.
Tuhoamme ja hajotamme puvut kuvassa.
Vedämme niistä säikeitä kuin spagettia.
Käytimme samaa keinoa muissa aikaan liittyvissä tehosteissa.
On ollut todella kiinnostava prosessi -
yrittää keksiä ilmaisukieli,
joka ilmaisee hajoamisen ideaa sopivasti.
Kuvanopeus oli 40 kuvaa sekunnissa,
joten he liikkuvat hieman hitaammin.
Owen ja Jonathan tekivät loistavat suoritukset -
ollessaan puku päällä.
Paina vihreää painiketta!
Joissakin otoksissa puvut on tehty täysin tietokoneella,
mutta yritimme käyttää oikeita pukuja mahdollisimman paljon.
Aivan!
Mussukka.
Mitä minä teen?
Pyhä aikajana tai ei mitään.
Ei se riitä suojelemaan Pyhää aikajanaa.
Jopa siellä alhaalla on vain kuolemaa, tuhoa -
ja epäoikeudenmukaisuutta.
Haluatko olla se jumala, joka riistää kaikilta vapaan tahdon -
sen suojelemiseksi?
Mutta mitä hyötyä vapaasta tahdosta on kuolleille?
Ja sinäkö sanot, ettemme voi kuolla yrittäen?
Sinäkö päätät, ettemme voi kuolla taistellen?
Tom sanoi jo toisen kauden alussa,
että jos tässä on kyse Lokin tulemisesta parhaaksi itsekseen,
ei voi tulla parhaaksi versioksi itsestään -
hyväksymättä menneisyyttään.
On hyväksyttävä kaikki, myös huonot asiat.
Oli kiinnostavaa kertoa tulemisesta aidoksi sankariksi,
vaikka hän ei koskaan hyödykään tekemistään päätöksistä.
Hän saa haluamansa vallan,
mutta ei odottamallaan tavalla.
Hän ei voi jäädä ystäviensä luo.
Voidakseen tehdä todellisen uhrauksen -
hänen on ymmärrettävä, kuka hän on.
Loki, mitä sinä teet?
Tiedän, mitä haluan.
Tiedän, millainen jumala minun on oltava -
sinulle.
Meille kaikille.
Kun Loki astuu Ajan loimeen ja uhraa itsensä,
hänelle koittaa vihdoin hetki,
jota ei ole nähty.
Halusimme hänen muuttuvan -
vähäisestä jumalasta suureksi jumalaksi.
Eräässä käsikirjoitusversiossa -
kuvattiin loppu.
Se ei tuntunut meistä hyvältä.
Siinä versiossa Loki ei tuhonnut loimea.
Hän esti loimea räjähtämästä ja nousi sitten valtaistuimelle.
Tiesimme jonkin olevan pielessä.
Hän yritti pelastaa loimen -
ja sai vallan. Kaikkea sitä.
Mutta ongelmana oli, että hän ei uhrautunut.
Tajusimme, että hän voisi tuhota loimen -
ja ottaa loimen valtavan vastuun harteilleen.
Hän ei hyödy siitä lainkaan.
Se tuntuu nyt ilmiselvältä ja oikealta ratkaisulta.
Kehittelyvaiheessa oli ratkaiseva hetki,
kun tajusimme, että Lokin piti tuhota loimi ja tulla sen tilalle.
Hänen tavalliset vaatteensa häviävät,
ja nähdään Lokin lopullinen puku.
Hänen sarvensa alkavat taas kasvaa.
Olimme jo kuvanneet Tomin nousun portaissa -
kohti hänen valtaistuintaan.
Sitten hän pitelee kiinni ajasta ja pitää kaiken yhdessä.
Se hetki oli aika huikea.
Oli vaikeaa luoda oikeanlainen puku,
koska sen oli vaikutettava luostarimaiselta -
mutta myös ilmaistava halua päästä valtaan kuninkaaksi.
Hänen tehtäväkseen tulee -
kaiken hallitseminen kuninkaan tavoin mutta nöyränä.
Sen vastuun paino saa hänet nöyräksi.
Oli keksittävä, miten puku ilmaisisi niitä asioita.
-Suuri loppunäytös. -Suuri Lokin loppunäytös.
-Niin. -Kahden kauden päätös.
Se on ymmärrettävä ja koskettava, koska hän on kokenut paljon.
Hän on kamppaillut ja kärsinyt hyvin paljon.
Kysymyksiä on ollut paljon.
Paluu entiseen tuntuu -
kuin jonkin hyväksymiseltä uudelleen.
Tai että hän määrittää itsensä uudelleen.
On kiinnostavaa, että puhuimme alusta asti,
jo marraskuusta asti,
-sen luonnollisuudesta. -Niin.
-Se on Lokin luonnollinen puoli. -Niin.
-Se on todellinen puoli. -Hyvin todellinen.
Sisäpuoli näkyy ulkopuolella.
Niin.
Tässä ovat hienoja tutut värisävyt -
ja muoto,
mutta uudenlainen vaatimattomuus.
-Ei ole enää... -Haarniskoja.
Ei ole enää haarniskaa, metallia ja rintalevyjä.
-Se on hybridiversio. -Haavoittuvampi.
Niin. Ja se on yhdistelmä -
kuningasta ja munkkia.
-Eikö vain? -Niin.
Nämä kaavut kuuluvat sellaiselle,
joka on ehkä omistautunut itseään suuremmalle -
-tarkoitukselle. -Niin.
Nämä vaatteet ilmaisevat tarkoitusta ja käytäntöä.
-Ja painokkuutta. -Niin.
-Niin.
Mobius taisi sanoa kuudennessa jaksossa:
"Joskus tarkoitus on enemmän taakka kuin kunnia.
Valitsee taakkansa."
Loki hyväksyy tässä sen manttelin.
Kymmenen vuoden ajan Lokin elokuvat kertoivat kunniasta.
Hän oli pahis, joka tavoitteli valtaa.
Nyt hän tajuaa, että hänen kunniakas tarkoituksensa -
on kantaa taakkaa kaikkien puolesta.
Hän hyväksyy huolehtivan puolensa, jonka hän on löytänyt -
kahden kauden aikana,
mutta hän hyväksyy myös menneisyytensä -
ja asemansa asgardilaisena jumalana,
jonka on pidettävä kaikki yhdessä ja pelastettava ystävänsä.
Me saamme mahdollisuuden.
Hänen maaginen voimansa puolijumalana -
korostuu, koska hän tajuaa,
että hänen valtansa järjestää ja hallita aikaa -
merkitsee tarinan loppua.
Hän voi vastustaa vain niin Hänen joka pysyy suurta suunnitelmaa.
Tässä oli valtava tilaisuus -
näyttää hahmojen kehittyvän -
pikkumaisista sellaisiksi, jotka uhrautuvat muiden puolesta -
ja tuntevat sen arvon.
Oli hienoa kertoa se tarina etenkin nykypäivänä.
Oli myös todella tärkeää,
että se ei ollut vain supersankarin uhraus,
vaan sellainen, jonka hyötyjä hän ei saa nähdä.
Hän ei voi hengailla ystäviensä kanssa pelastettuaan heidät.
Se on puhdas uhraus.
Hän on Atlas Ajan lopussa. Hän pitelee kaikkea koossa.
Halusimme kertoa tarinan,
jossa oli myyttistä painokkuutta,
joka sopisi tämän pohjana olevaan skandinaaviseen mytologiaan.
Muistan -
pukeutuneeni tähän yli kaksi vuotta sitten ensimmäisellä kaudella.
Ensimmäinen kausi tuntui uudelta alulta,
sillä veimme Lokilta kaiken hänelle tutun.
Hänet vietiin pois Asgardista Thorin ja Odinin luota.
Uusi alku, tarina ja luku.
Puimme hänelle haalarin ja toivoimme -
yleisön hyväksyvän uuden tarinamme ja innostuvan siitä.
Vaikka rehkisi kuinka, tuntee aina epävarmuutta.
Ajattelee: "Toivottavasti siitä pidetään.
Toivottavasti uusi idea innostaa ja kiinnostaa muita niin kuin minua."
Olen onnekas ja kiitollinen katsojille,
sillä he näyttävät kiinnostuneen -
ideoista, hahmoista, tästä maailmasta, AVV:stä -
ja MCU:n loistavien uusien näyttelijöiden suorituksista.
Olen suunnattoman kiitollinen -
ja suoraan sanoen erittäin innoissani.
Käännös: Meri Myrskysalmi